text: وزیراعظم مودی کے ساتھ، وزیراعظم جگناتھ نے 31 مئی 2019 کو، اپنی دوطرفہ ملاقات کے دوران جناب مودی کو دوبارہ زبردست طریقے سے منتخب کیے جانے پر گرم جوشی کے ساتھ مبارک باد دی۔ وزیراعظم مودی نے وزیراعظم جگناتھ کا شکریہ ادا کیا اور دونوں ملکوں کے درمیان تمام شعبوں میں بھائی چارے اور دوطرفہ تعلقات کو مزید مستحکم بنانے کے عہد کو دہرایا۔ دونوں رہنماؤں نے دونوں ملکوں اور بحرہند کے خطے کی سلامتی اور ترقی کے اپنے مستقبل کے مشترک مقاصد کو حاصل کرنے کے لیے مل کر کام کرنے سے اتفاق کیا۔